
ŠAKIŲ RAJONO SAVIVALDYBĖS  TARYBA

SPRENDIMAS

DĖL RAJONO SAVIVALDYBĖS TARYBOS 2010 M. LIEPOS 29 D. SPRENDIMO NR. T-245 DALINIO PAKEITIMO
2011 m. lapkričio 17 d. Nr. T-236
Šakiai



Rajono savivaldybės taryba, vadovaudamasi Lietuvos Respublikos vietos savivaldos įstatymo (Žin., 1994, Nr. 55-1049; 2008, Nr.113-4290) 18 str. 1 d. ir atsižvelgdama į Nacionalinės žemės tarnybos prie Žemės ūkio ministerijos 2011 m. spalio 19 d. raštą Nr. 1SD-(5.16)-6240, nusprendžia:


1. Iš dalies pakeisti rajono savivaldybės tarybos 2010 m. liepos 29 d. sprendimo Nr. T-245 „Dėl negyvenamųjų patalpų, esančių Šakiuose, Bažnyčios g. 4, perdavimo laikinai neatlygintinai valdyti ir naudotis Nacionalinės žemės tarnybos prie Žemės ūkio ministerijos Šakių žemėtvarkos skyriui“ 1 punktą ir jį išdėstyti nauja redakcija: 


„1. Perduoti Nacionalinės žemės tarnybos prie Žemės ūkio ministerijos Šakių žemėtvarkos skyriui laikinai neatlygintinai valdyti ir naudotis pagal panaudos sutartį dvidešimčiai metų rajono savivaldybei nuosavybės teise priklausančias ir šiuo metu rajono savivaldybės administracijos patikėjimo teise valdomas 110,17 kv. m ploto negyvenamąsias patalpas (Nekilnojamojo daikto kadastro duomenų byloje Nr. 84/296 unikalus pastato Nr. 8495-2000-2018, pastatas pažymėtas šifru 1B3/p, patalpų indeksai – 3-6, 3-9, 3-11, 3-12, 3-14, 3-15, 3-17, 3-18) su 32,72 kv. m bendro naudojimo patalpų, kurių indeksai – 1-1, 1-2, 2-1, 2-27, 2-35, 2-36, 2-37, 3-1, 3-37, 3-38, 3-39, 3-40, 3-41, o taip pat 14,96 kv. m ploto negyvenamąją patalpą (Nekilnojamojo daikto kadastro duomenų byloje Nr. 84/296 unikalus pastato Nr. 8495-2000-2129, pastatas pažymėtas šifru 11C2/p, patalpos indeksas – 1-11) su 1,83 kv. m bendro naudojimo patalpų, kurių indeksai – 1-1 ir 1-15 (visų perduodamų patalpų bendras plotas – 159,68 kv. m), esančias Šakiuose, Bažnyčios g. 4, Šakių žemėtvarkos skyriaus funkcijoms vykdyti“.


2. Įgalioti rajono savivaldybės administracijos direktorių sudaryti ir pasirašyti susitarimą dėl savivaldybės turto panaudos sutarties Nr. 1D-39, sudarytos 2010 m. rugpjūčio 2 d., pakeitimo ir perdavimo-priėmimo aktą.

